Pašilinis
55°27′6″ š. pl. 25°14′5″ r. ilg.﻿ / ﻿55.45167°š. pl. 25.23472°r. ilg.﻿ / 55.45167; 25.23472 Pašilinis arba Dauliškis – ežeras Lietuvoje, Anykščių rajone, 11 km į pietryčius nuo Anykščių, 2 km į rytus nuo Nevėžos ežero. Ežero ilgis iš šiaurės į pietus – 0,29 km, plotis – iki 0,2 km. Altitudė 123,7 m. Krantai aukštoki, apaugę medžiais, tik vakarinis kiek žemesnis ir pelkėtas. Šiaurinėje pakrantėje auga miškelis, kitose pakrantėse plyti pievos ir dirbami laukai. Pietuose išteka upelis link Lento upelio (Luknos intakas). Šalia buvo įsikūręs Pašilčiškio kaimas.